**บันทึกอนุทิน ครั้งที่ 2 วันที่ 2 กันยายน 2557**

**วิชาการศึกษาเพื่อพัฒนาสังคมแห่งการเรียนรู้102611 ผู้สอน ผศ.ดร.อดิศร เนาวนนท์/ดร.วิราวรรณ์ ชาติบุตร**

**โดย นางสาวชลธิชา แป้นโพธิ์กลาง รหัสนักศึกษา 57C0103101 สาขาหลักสูตรและการสอน ภาคปกติ**

**ใน**วันนี้อาจารย์ได้บรรยายให้ความรู้เรื่อง AAR (After Action Review) เป้าหมายการทำ AAR AAR คืออะไร การบันทึก AAR วิธีการบันทึก AAR และให้ความรู้เรื่องการสร้าง Blog และความรู้เรื่องจิตตปัญญา

**เป้าหมาย**ของการทำ AAR ทำเพื่อให้รู้ว่าได้เรียนรู้อะไร ความรู้ที่ได้มีคุณค่าต่อชีวิตและอนาคตอย่างไรและอยากเรียนอะไรต่อ

**After Action Review (AAR)**

After Action Review (AAR) คือ การทบทวนหลังปฏิบัติงาน เป็นขั้นตอนหนึ่งในวงจรการทํางาน เป็นการทบทวนวิธีการทํางานทั้งด้านความสําเร็จ และปัญหาที่เกิดขึ้น ทำให้เกิดการเรียนรู้ระหว่างทํางาน ทั้งนี้ไม่ใช่เพื่อค้นหาคนที่ทําผิดพลาด ไม่ใช่การกล่าวโทษใคร แต่เป็นการทบทวนเพื่อแลกเปลี่ยนประสบการณ์การทํางาน เพื่อแก้ปัญหาที่เกิดขึ้น ไม่ให้เกิดปัญหานี้ขึ้นอีก ในขณะเดียวกันก็คงไว้ซึ่งวิธีการที่ดีอยู่แล้ว

 **จุดเด่นของ AAR มีอะไรบ้าง**

๑. ทําให้เรียนรู้ว่าในการทํางานต่างๆ ไม่ควรชื่นชมความสําเร็จแต่เพียงด้านเดียว ต้องยอมรับปัญหาที่เกิดขึ้นด้วย และควรให้ความสนใจมากกว่าความสําเร็จด้วยซํ้าเพราะปัญหาคือโอกาสในการพัฒนาคนเพื่อพัฒนางานนั่นเอง

๒. ฝึกการรับฟังความคิดเห็นหรือคําแนะนําของเพื่อนร่วมงาน ที่อาจทําให้คุณได้รู้ว่า“ทุกปัญหามีทางออก” นั้นเป็นอย่างไร

๓. ฝึกการทํางานเป็นทีม

๔. สามารถใช้เทคนิคนี้กับงานทุกอย่าง ไม่ว่าจะเป็นงานประจําที่ดูเหมือนว่าไม่สําคัญ เช่น การรับโทรศัพท์ การจัดประชุม ไปจนถึงโครงการระยะยาวที่ได้รับเงินสนับสนุนจำนวนมาก

๕. ผู้ที่เข้าร่วมคือเพื่อนร่วมงาน เพื่อนร่วมแผนกหรือทีมงาน ซึ่งเป็นจุดที่แตกต่างจาก Peer Assist ที่เป็นการขอคําแนะนําจากผู้รู้ภายนอกกลุ่ม

 **การทํา AAR คือการตอบคําถาม 4 ข้อ ดังนี้**

๑. สิ่งที่คาดว่าจะได้รับจากการทํางานคืออะไร

๒. สิ่งที่เกิดขึ้นจริงคืออะไร

๓. ทําไมจึงแตกต่างกัน

๔. สิ่งที่ได้เรียนรู้และวิธีการลด/แก้ความแตกต่างคืออะไร

 **ขั้นตอนการทบทวนหลังปฏิบัติ (After action review : AAR) มี 7 ขั้นตอน ดังนี้**

๑. ทํา AAR ทันทีทันใด หรืออย่างเร็วที่สุดหลังจากจบงานนั้นๆ เพื่อให้จำเหตุการณ์ได้ และบทเรียนที่ได้รับสามารถประยุกต์ใช้ได้ทันที

๒. ไม่มีการกล่าวโทษ ซํ้าเติม ตอกยํ้าซึ่งกันและกัน ไม่มีความเป็นเจ้านายหรือลูกน้อง มีแต่บรรยากาศที่เป็นกันเอง

๓. มี Facilitator ช่วยให้ทีมได้เรียนรู้ ไปสู่เป้าหมายที่ต้องการ มี“คุณอํานวย” คอยอํานวยความสะดวก กระตุ้น ตั้งคําถามให้ทุกคนได้แสดงความคิดเห็น ข้อเสนอแนะของตน

๔. ทบทวนวัตถุประสงค์ เป้าหมาย ที่ชัดเจน เพื่อให้สมาชิกเข้าใจตรงกันว่าสิ่งที่คาดหวัง คืออะไร

๕. หันกลับมาดูว่าความแตกต่างของสิ่งที่เกิดขึ้นจริงกับสิ่งที่ควรได้รับคืออะไร ทำไมจึงมีความแตกต่างกัน ทบทวนว่าเกิดอะไรขึ้น ได้เรียนรู้อะไรเพื่อวันต่อไปจะได้ทำให้ดีขึ้น ค้นหาความจริงเพื่อดูว่ามีปัญหาอะไรบ้าง เปรียบเทียบแผนกับความเป็นจริง

๖. จดบันทึกเพื่อเตือนความจําว่าวิธีการใดบ้างที่เคยนํามาแก้ปัญหาแล้ว บันทึกผลการประชุม AAR ในประเด็นที่สำคัญสำหรับการเรียนรู้ของทีม

๗. การแบ่งปันการเรียนรู้

สรุป การทำ AAR คือ การบันทึกบทบวนความรู้หลังกิจกรรมการเรียนการสอน เพื่อจะสะท้อนสิ่งที่เราได้เรียนรู้ในแต่ละครั้งที่ได้รับ เราสามารถแลกเปลี่ยนเรียนรู้ได้หลากหลาย เช่น การทำบล็อก Gotoknowเป็นต้น และยังเป็นแนวทางในการนำความรู้ไปต่อยอดกับความรู้ใหม่อีกด้วย